21. Gramatika

Kontrola gramatiky


Word dokáže v anglických textoch kontrolovať okrem pravopisu aj gramatiku a štýl. Tento korektor Wordu však nie je náhradou za človeka. Niektoré zmeny gramatiky a štýlu sa nedajú vrátiť funkciou späť.


Akonáhle vybraný text má anglický jazyk a na tento text spustíte kontrolu pravopisu, tak spolu s pravopisom sa bude kontrolovať aj gramatika. Deje sa to v okne Pravopis a gramatika, kde uvidíme vetu, ktorá sa opravuje a návrhy Wordu, ako ju opraviť. Postup je rovnaký, ako bol pri kontrole pravopisu.

Zmena gramatických pravidiel


Na karte Kontrola pravopisu stlačte tlačidlo Nastavenie gramatiky. Objaví sa okno Nastavenie gramatiky, v ktorom môžete vybrať Štýl písania (štandardný, technický,...) a v zozname Možnosti pre gramatiku a štýl  uvidíte gramatické a štylistické pravidlá. Pred každým pravidlom je zaškrtávacie políčko, ktoré keď je zaškrtnuté, tak pravidlo sa používa pri kontrole gramatiky. Význam gramatických pravidiel sa dozvieme pomocou pomocníka.

